**НЧ ,,Димитър Благоев-1895 г.“**

**Изх.№2/11.03.2019 год.**

**с. Румянцево, обл. Ловеч**

**До**

**Кмета на Община Луковит**

**и Общински съвет Луковит**

**Д О К Л А Д**

**за осъществените читалищни дейности**

**в Народно читалище ,,Димитър Благоев-1895 г.“ с. Румянцево през 2018 година**

**Настоящият доклад е разработен на основание чл. 26а, ал. 4 от Закона за народните читалища и във връзка с предложение за дейността на НЧ ,,Димитър Благоев-1895 г.“ с. Румянцево през 2018 година, залегнало в Програмата за развитие на читалищната дейност в община Луковит през 2018 г., приета с Решение № 347 от 18.12.2017 г.**

**Народните читалища са припознати от българското общество като устойчиви културни институции, които имат специфична мисия за съхранение и развитие на традиционните ценности на нацията. През 2018 г. дейността на НЧ ,,Димитър Благоев-1895 г.“ с. Румянцево беше съобразена с целите и задачите на Годишната програма за развитие на читалищната дейност в община Луковит и спомогна за обогатяване на културния живот в село Румянцево, за институционално укрепване на местното читалище като обществен център с културно-просветни, информационни, социални и граждански функции.**

**Съгласно новите изисквания на Закона за народните читалища, Народно читалище ,,Димитър Благоев-1895 г.“ с. Румянцево извърши пререгистрация в Регистъра на юридическите лица с нестопанска цел (Регистъра на ЮЛНЦ), воден от Агенцията по вписванията.**

**През 2018 г. читалището продължи своята дейност по уреждане и поддържане на библиотеката. Книжният фонд нарасна от 10 682 на 10 932 библиотечни единици. Новите 250 книги са придобити чрез дарение от Татяна Лалева Вълева.**

**С цел повишаване на читателския интерес направихме изложбени кътове по случай годишнини на писателите Алеко Константинов, Пейо Яворов, Леда Милева, Петко Каравелов, Елисавета Багряна, Павел Вежинов. На 23 април 2018 г. по случай Международния ден на книгата деца писаха в читателски дневник коя е любимата им книга и нарисуваха любим герой. В библиотеката продължава да стои тетрадка с надпис „Моля, запазете ми книга!“ и в нея желаещите записват коя книга искат да прочетат.**

**Към читалището продължи да развива своята дейност детският кръжок за литература и изкуство. Децата, членуващи в него, участваха във всички мероприятия за повишаване на читателския интерес, както и в културните празненства и чествания. Едно от децата – Василена Василева, участва с изпълнение на народната песен „Руска си вода налива“ в Седмия Регионален фолклорен събор „С музика и песен всяка есен“ в село Дъбен на 01 септември 2018 г.**

**Кръжокът по плетиво продължи да развива своята дейност и през 2018 г., като участващите деца усвоиха изработката на кашпи за цветя. За Баба Марта направихме мартеници, с които закичихме жените от Пенсионерски клуб „Сергей Румянцев“ с. Румянцево.**

**През 2018 година предоставяхме компютърни и интернет услуги, благодарение на Радка Гинева от с. Румянцево, която от миналата година ни осигури интернет достъп. Тази година членът на читалищното настоятелство Надежда Ралчева ни предостави принтер.**

**По отношение подобряване на МТБ не сме кандидатствали за допълваща целева субсидия към Министерството на културата с цел ремонтни дейности, поради липса на обявена конкурсна сесия от министерството по това направление.**

**В края на месец април 2018 г. Община Луковит успешно приключи изпълнението на проект „Заедно“ по ОП „НОИР“ 2014-2020 г., насочен към подпомагане ранното развитие на деца на възраст от 3 до 6 години. Читалището бе партньор по проекта, заедно с още шест читалища от общината. За изпълнение на проектните дейности на читалището бяха доставени 1 бр. двулентова тонколона, 2 бр. професионални безжични микрофони и общо 138 единични бройки и комплекти, както следва: акрилни бои, четки за рисуване, хартия, мъниста, ножици, моделин, силиконови пръчки, микропорести гуми, материали за декупаж, платно, канава, вълна, дървени фигурки и фигури за декорация.**

**Секретарят на читалището взе участие в информационна среща (семинар) на тема „Актуални възможности за 2018 г.“ относно възможностите за финансиране на проекти по европейските програми, организиран на 03 юли 2018 г. в гр. Луковит от Областен информационен център (ОИЦ)-Ловеч.**

**През 2018 г. НЧ ,,Димитър Благоев-1895 г.“ с. Румянцево организира следните културни мероприятия и празненства:**

**- 14.02.2018 г. - Ден на лозаря/Трифон Зарезан/;**

**- 01.03.2018 г. - Баба Марта: изработване на мартеници и закичване с мартеници;**

**- 03.03.2018 г. - Честване на Националния празник на България: литературно-музикална програма;**

**- 10.08.2018 г. - Международен ден на жената: литературно-музикална програма;**

**- 04.04.2018 г. – Лазаруване;**

**- 05.04.2018 г. - Боядисване на яйца за Великден и изработване на Великденски украси;**

**- 06.04.2018 г. – Великденско тържество в Пенсионерски клуб „Сергей Румянцев“ с. Румянцево;**

**- 24.05.2018 г. - Ден на българската просвета и култура и на славянската писменост: литературно-музикална програма с ученици от ОУ „Христо Ботев“ с. Румянцево с ръководител Надежда Ралчева;**

**- 01.06.2018 г. – Честване на Международния ден на детето съвместно с „Христо Ботев“ с. Румянцево по инициатива и със съдействието на Георги Пенчов;**

**- 01.06.2018 г. - Тържествена заря-проверка в чест на загиналите за национална и социална свобода на България и в чест на загиналите във войните румянчани;**

**- 28.08.2018 г. – Театрална пиеса „Втори шанс“ с участието на доброволци от различни държави (от Международния доброволчески лагер за жени, осъществяващ се с подкрепата на**  [**International Women's Club - Sofia**](https://www.facebook.com/IWCSofia2018/?__tn__=K-R&eid=ARDCRF_EhOZwanVItSyHvuFd3s2b1_jCj_gcEnrkSB95p4jrT71NF5s9rqHExgjh_mewFrOCCJhOQD4T&fref=mentions&__xts__%5B0%5D=68.ARD_yth6g8k_W5eFn_KKplU-Stk87-j5RDt-19ShZI2t3w7uw41KsLqJOwJ2DClM3-F4zp7FFl5Ebp8fKxaaKEnJWyFxUitZiGAvwMj-u0nl1Bs36RHFVHHaCesYpFXDbsd9m_eLCCaSMIWJWellwCGSWgjTFMBZgp8zruMuto4U-wgSYBOm2KY6EyvxuIQbFW0Ec_gdvetCcJiuFoKLqZkfR-ALduZsEQWA3xaNWW0EQRrRw1xzyuDndHU3aMfmprNlVM2K4kynkAu8ci6NEmzjexwUzL26bQRy58SvVXV_yYPxSZtkWi7OA5GtuFEP3iulPzUHfE9pC3ZeKlY2_fY)**), децата от читалищния кръжок за литература и изкуство, председателя на местния пенсионерски клуб Николинка Божкова и медицинската сестра от основното училище Силвия Георгиева;**

**- 08.09.2018 г. - Традиционен есенен панаир а с. Румянцево и Ден на баниците: празнична програма и кулинарен конкурс ,,Най-вкусна баница“;**

**- 09.11.2018 г. – Участие в мероприятие „Бабо, прочети ми приказка“ на изнесената група в селото на ДГ „Червената шапчица“ гр. Луковит;**

**- 23-24.12.2018 г. – Коледуване и раздаване на подаръци от Дядо Коледа на малките деца;**

**- 30.12.2018 г. - Новогодишно тържество.**

**В културните мероприятия на НЧ ,,Д. Благоев-1895 г.“ с. Румянцево активно участие взимат учениците от селото и членовете на местния пенсионерски клуб ,,Сергей Румянцев“. Благодарни сме и на подкрепата Община Луковит, Кметство Румянцево и общността.**

**В изпълнение на чл. 26а, ал.3 от Закона за Народните читалища и съгласно Договор от 01.03.2018 г. между Община Луковит и НЧ ,,Д. Благоев-1895 г.“ с. Румянцево на читалището бяха предоставени:**

**- 8 350 /Осем хиляди триста и петдесет/ лева целева субсидия от държавен бюджет;**

**- 250 /Двеста и петдесет/ лева от Културния календар на Община Луковит за 2018 година за организиране и провеждане на Традиционен есенен панаир на село Румянцево.**

**С уважение:**

**Ариана Ришкова …………………………**

**Председател на НЧ ,,Димитър Благоев-1895 г.“ с. Румянцево**